# FŐEGYHÁZMEGYEI

**KATEKETIKAI KONZULTÁCIÓS IRODA** Tárgy: Tankönyvrendelés

H-3300 Eger, Széchenyi utca 5. Hiv szám:

Telefon: 36/515-270; 30/477-1139 Melléklet: 2 db

Email: [hitoktatasiosztaly@egriegyhazmegye.hu](mailto:hitoktatasiosztaly@egriegyhazmegye.hu)

Ikt. szám: 147/2017

**Főtisztelendő Plébános Atya, Tisztelt Hitoktató Munkatársunk!**

A tanév végéhez közeledve elérkezett a tankönyvrendeléssel összefüggő adatszolgáltatás ideje. Levelünkhöz mellékelve megküldjük az MKPK által kért adatlapot, melyet csak a KLIK által fenntartott intézményekben hitoktatást végző hitoktatóktól és atyáktól kérünk kitölteni. **A beérkezés végső határideje:** **2017. május 22.** Nyomatékosan kérjük, hogy a határidőt mindenki szíveskedjék tartani! (Megjegyzendő, hogy az adatlapot le lehet tölteni a: [www.eger.egyhazmegye.hu/oktatas,neveles/kateketikaiiroda/dokumentumok](http://www.eger.egyhazmegye.hu/oktatas,neveles/kateketikaiiroda/dokumentumok) oldalról.)

Az adatlapok kitöltésénél az alábbi szempontokat kérjük szem előtt tartani:

**1,** Hitoktatónként és feladatellátási helyenként egy adatlapot kérünk kitölteni. (Pl. Ha egy épületben valaki 8 évfolyamon tanít, 8 órában, akkor 1 db adatlapot fog kitölteni. Ám, ha ugyanez a 8 óra két külön épületben zajlik, akkor két adatlap kitöltése szükséges. Egy csoportnak az egy azonos órán ülő gyerekek számítanak, függetlenül attól, hogy a, b, c osztályba járnak-e.)

**2,** Az iskola OM azonosítója, és a feladatellátási hely KIR azonosítója két különböző szám. Mindkettőről az iskola igazgatója tud helytálló felvilágosítást adni. A KIR azonosító egy 3 jegyű szám valamennyi intézmény esetében. Ha valaki nem ilyen számot kap, inkább hagyja üresen a mezőt, az iroda dolgozói pótolják.

**3,** A feladatellátási hely neve az iskola **pontos** neve, ami az iskola hivatalos bélyegzőjén szerepel.

**4,** A feladatellátási hely címe annak az épületnek a pontos címe, ahol az adott csoport hittanórája zajlik. (Ez gyakran nem esik egybe az iskola hivatalos címével.)

**5,** A táblázatbanaz évfolyamotkérjük a rovat fejlécében megjelölt módon feltüntetni. (A nyolcosztályos gimnáziumoknál nem szükséges külön jelölést használni, a hat évfolyamosokat HG/7, illetve HG/8 jelöléssel kérjük ellátni!)

**6,** Az iskolai csoportazonosító rovatot üresen kérjük hagyni!

**7,** A csoportban tanuló gyerekek száma rovatba a 2017. szeptemberétől várható létszámot kérjük feltüntetni.

**8,** A hittankönyv címénekmegadása előtt kérjük, hogy mindenképp alaposan tekintsék át, a levelünkhöz csatolt hittankönyv jegyzéket! Nyomatékosan fölhívjuk valamennyiük figyelmét arra, hogy az Egri Főegyházmegye területén, a mellékelt listán szereplő hittankönyvektől eltérő könyvet rendelni nem lehet.

**9,** A Bellarmin csoportazonosítót az iroda munkatársai írják be, kérjük a rovatot üresen hagyni!

**10,** Az adatlap aljána keltezés rajta van, kérjük, azon ne módosítsanak!

**11,** Szintén az adatlap alján, a plébános és a hitoktató aláírása, valamint a plébánia pecsétje együttesen szükséges, hogy jelen legyen. Kérjük, fokozottan ügyeljenek arra, hogy egyik se maradjon le, mert bármelyik hiányzik, az adatlap nem érvényes.

Tisztelettel hívjuk fel valamennyiük figyelmét arra, hogy hivatalos dokumentumon, az aláírás mellett a körbélyegző jól látható használata szükséges.

Valamennyi adatlap 2 eredeti példányban kell, hogy készüljön. Ebből 1 aláírt és pecsételt példány marad a hitoktatónál, 1 pedig elsőbbségi küldeményként beküldendő az iroda címére.

Fokozottan kérjük, hogy **a borítékra ez a címzés kerüljön**:

Főegyházmegyei Kateketikai Konzultációs Iroda

3300 Eger, Széchenyi utca 5.

Kérjük, hogy munkánk megkönnyítése érdekében, aki teheti, mielőtt postára adja a kitöltött adatlapokat, szíveskedjék azokat beszkennelni és a [hitoktatasiosztaly@egriegyhazmegye.hu](mailto:hitoktatasiosztaly@egriegyhazmegye.hu) e-mail címre elküldeni. Kérjük továbbá, hogy mindenki szíveskedjék ezt az e-mail címet használni! Magán e-mail címekre elküldött adatlapokat sajnos nem tudunk kezelni.

Kérem, hogy az adatlapok kitöltése közben felmerülő valamennyi kérdésükkel bátran forduljanak irodánkhoz. Munkatársaink készséggel állnak rendelkezésükére!

Az októberi adatszolgáltatás pontossága és precizitása ismételten igen pozitív tapasztalatokkal szolgált irodánk munkatársai felé. Kérem, hogy a jó gyakorlatot tekintsük továbbra is hagyománynak, és ugyanazzal a készséges együttműködéssel segítsék irodánk munkáját!

A nem kis adminisztratív terhet jelentő munkájukat előre is köszönve kívánom életükre és munkájukra a Jóisten bőséges áldását!

Eger, 2017. április 27.

Deli Lajos

a Főegyházmegyei Kateketikai Konzultációs Iroda

igazgatója